**FINÁLNE ZNENIE NÁVRHOV NA SCHVAĽOVANIE – KOMISIA PRE ŠTANDARDIZÁCIU ISVS**

1. **PS1, PS 4**

**„Súhlasíte so znením upraveného znenia nového vykonávacieho predpisu k štandardom pre ISVS v § 11 písm. g) ?“**

**§ 11**

„Štandardom pre middleware protokoly sieťovej komunikácie je používanie

g) schémy správ Sk-Talk minimálne vo verzii 2.0 do 31.12.2020 a schémy správ Sk-Talk minimálne vo verzii 3.0 od 1.1.2021 pre asynchrónnu komunikáciu s ústredným portálom verejnej správy podľa aktuálne platnej technickej špecifikácie zverejnenej po dohode s úradom podľa § 24 ods. 5 zákona na ústrednom portáli verejnej správy.“.

**2. PS 1, PS 4, PS 9**

**„Súhlasíte so znením upraveného znenia nového vykonávacieho predpisu k štandardom pre ISVS v § 13 písm. e) ?“**

**§ 13 Prenos dátových prvkov**

„Štandardom pre prenos dátových prvkov je používanie

e) formátu Geography Markup Language (.xml, .gml) pri výmene priestorových dátových prvkov alebo ak sa na tom zasielateľ a prijímateľ dohodnú jeden z formátov podľa § 53 písm. i),“.

**3. PS 4, PS 9**

**„Súhlasíte so znením upraveného znenia nového vykonávacieho predpisu k štandardom pre ISVS v § 11 písm. f) ?“**

**§ 11**

„Štandardom pre middleware protokoly sieťovej komunikácie je používanie

f) špecifikácií podľa Open Geospatial Consortium (OGC) pre mapové služby

1. OpenGIS Web Map Service (WMS),

2. OpenGIS Web Feature Service (WFS),

3. OpenGIS Web Coverage Service (WCS),

4. OpenGIS Web Processing Service (WPS),

5. OpenGIS Catalog Service for Web (CSW),

6. OpenGIS Web Map Tile Service (WMTS).“.

**4. PS 1, PS 4 a PS 9**

**„Súhlasíte so znením upraveného znenia nového vykonávacieho predpisu k štandardom pre ISVS v § 53 písm. i) ?“**

**§ 53**„Štandardom pre poskytovanie otvorených údajov je
i) pri poskytovaní datasetu s otvorenými priestorovými údajmi použitie najmenej jedného z formátov
1. Geography Markup Language (.xml, .gml) podľa Open Geospatial Consortium (OGC) pre vektorové údaje,
 2. GeoJSON (.json, .geojson) podľa technickej špecifikácie x) pre vektorové údaje,
 3. Shapefile pre vektorové údaje, pozostávajúci z hlavného súboru (.shp), indexového súboru (.shx) a súboru atribútov (.dbf),
 4. LAS podľa Open Geospatial Consortium (OGC) pre  mračná bodov získaných laserovým skenovaním,
 5. Tagged Image File Format (.tif, .tiff) vo verzii 6.0 s pripojeným súborom vo formáte TIFF World File (.tfw) pre rastrové údaje s polohovým priradením,
 6. GeoTIFF (.tif, .tiff) pre rastrové údaje s polohovým priradením,

 7. GeoPackage (.gpkg) podľa Open Geospatial Consortium (OGC) pre rastrové a vektorové údaje,
 8. GeoSPARQL podľa Open Geospatial Consortium (OGC) pre reprezentáciu priestorových údajov vo formáte prepojených údajov,
\_\_\_\_\_\_\_\_\_\_\_\_\_\_\_\_

Poznámka pod čiarou:

x) RFC 7946 - GeoJSON formát

**5. PS9**

**„Súhlasíte so znením upraveného znenia nového vykonávacieho predpisu k štandardom pre ISVS v § 53 písm. h) ?“**

**§ 53**„Štandardom pre poskytovanie otvorených údajov je

h) poskytovanie metaúdajov pre dataset s otvorenými údajmi priamo na mieste poskytnutia datasetu alebo prostredníctvom katalógu otvorených údajov, ktorým je miesto evidencie otvorených údajov povinnej osoby, a to najmenej v rozsahu podľa prílohy č. 9 na základe profilu Data Catalog Vocabulary - Application profile 1.1 (DCAT-AP 1.1) v rozšírenej podobe DCAT-AP-SK zverejnenej v centrálnom metainformačnom systéme; nepovinné metaúdaje sa uvádzajú vždy, ak je metaúdaj známy. Pre priestorové datasety sa metaúdaje poskytujú v rozšírenej podobe  GeoDCAT-AP.

**6. PS 4**

**„Súhlasíte so znením upraveného znenia nového vykonávacieho predpisu k štandardom pre ISVS v § 18 písm. d) ?“**

§ 18

„Štandardom pre všeobecné použitie formátov je

d) spracovanie a rozoznávanie textových častí obsahu ľubovoľného formátu súboru v tlačených fontoch ako textu pri odosielaní a zverejňovaní, ak je to technicky uskutočniteľné, a to najmä formátu textového súboru Portable Document Format (.pdf) minimálne vo verzii 1.3 a maximálne vo verzii 2.0 podľa technickej špecifikácie x), pričom

1. takýto súbor nie je iba skenovaným obrázkom,

2. sa v súbore správne špecifikuje použitý jazyk,

3. obmedzenia používania súboru neobmedzujú funkčnosť asistenčných

 technológií pre prístupnosť,

4. štruktúra súboru je prístupná a zrozumiteľná aj pri lineárnom usporiadaní,

5. sa správne používajú štýly pre vyjadrenie sémantickej štruktúry obsahu súboru,

6. pre netextové časti súboru sa poskytujú alternatívne textové opisy,

7. súbor v tomto formáte sa podľa možnosti správne označkuje a doplní

 navigačnými prvkami,

8. znaky textových častí tohto súboru sa kódujú tak, že je zabezpečené správne

 rozoznanie znakov a spracovanie textu, spravidla prostredníctvom kódovania

 Unicode,“.

------------------

Poznámka pod čiarou:

x) ISO 32000-2 Portable document format, PDF 2.0

**7. PS 4 a PS3**

**„Súhlasíte so znením upraveného znenia nového vykonávacieho predpisu k štandardom pre ISVS v § 18 písm. g) ?“**

§ 18

„Štandardom pre všeobecné použitie formátov je

g) spracovanie obsahu ľubovoľného formátu textového súboru alebo grafického súboru podľa pravidiel harmonizovanej technickej normy2) alebo jej ekvivalentu, týkajúcich sa používania farieb a kontrastu, obdobne ako pri webových stránkach,“.

\_\_\_\_\_\_\_\_\_\_\_

Poznámka pod čiarou:

2) STN EN 301 549 Požiadavky na prístupnosť produktov a služieb IKT (871549).

**8. PS 4**

**„Súhlasíte so znením upraveného znenia nového vykonávacieho predpisu k štandardom pre ISVS v § 19 písm. a) ?“**

§ 19

„Štandardom pre textové súbory je

a) pri úkonoch súvisiacich s poskytovaním elektronických služieb verejnej správy alebo povinným poskytovaním informácií podľa osobitných predpisov[3)](https://www.slov-lex.sk/pravne-predpisy/SK/ZZ/2014/55/20210623.html#poznamky.poznamka-3) prijímanie a čítanie všetkých doručených formátov textových súborov, ktorými sú

 1. Hypertext Markup Language (.html, .htm) alebo Extensible Hypertext Markup Language (.xhtml) podľa World Wide Web Consortium (W3C),

 2. Portable Document Format (.pdf) minimálne vo verzii 1.3 a maximálne vo verzii 2.0 podľa technickej špecifikácie x), ak

 2a. neobsahujú animácie, audio alebo video záznamy,

 2b. neobsahujú dynamický obsah a aplikácie, najmä technológie XML Forms Architecture, Adobe JavaScript a 3D náhľady, môžu však obsahovať PDF AcroForms podľa prílohy č. 3 bodov 1.1.6 a 2.6.10 a

 2c. neobsahujú kryptograficky chránený obsah, napríklad na základe Digital Rights Management (DRM) alebo osobitného spôsobu šifrovania,

 3. Plain Text Format (.txt) v kódovaní UTF-8 podľa technických noriem,[4a)](https://www.slov-lex.sk/pravne-predpisy/SK/ZZ/2014/55/20210623.html#poznamky.poznamka-4a)“.

-----------

Poznámka pod čiarou:

x) ISO 32000-2 Portable document format, PDF 2.0

**9. PS 1**

**„Súhlasíte so znením nového ustanovenia vykonávacieho predpisu k štandardom pre ISVS, ktorý bude umiestnený pred súčasný § 26 ?“**

„ **§ X Štandard pre tvorbu názvoslovia elektronických služieb**

Štandardom pre tvorbu názvov elektronických služieb je používanie jednoduchých zrozumiteľných názvov, spravidla bez legislatívnych údajov ako sú čísla paragrafov a zákonov; názov služby spravidla nepresahuje pätnásť slov.“.

\_\_\_\_\_\_\_\_\_\_\_\_\_

Prechodné ustanovenia pre § X

Pre služby zverejnené do dátumu účinnosti predpisu, sa pri uplatňovaní štandardov podľa § x postupuje od 1. januára 2022.

**10. PS 4**

**„Súhlasíte so znením upraveného znenia nového vykonávacieho predpisu k štandardom pre ISVS v § 48 písm. b) ?“**

**§ 48**

**Používanie zásuvných modulov a doplnkov webových prehliadačov a klientskych aplikácií**

„Štandardom pre používanie zásuvných modulov a doplnkov webových prehliadačov a klientskych aplikácií je

b) umožnenie vyžadovania zásuvných modulov alebo doplnkov webových prehliadačov alebo klientskych aplikácií pri poskytovaní elektronických služieb verejnej správy, ak tieto služby nie je možné preukázateľne a objektívne poskytnúť v súlade s písmenom a), pričom vyžadované zásuvné moduly a doplnky webových prehliadačov a klientske aplikácie poskytujú rovnakú plnú funkčnosť minimálne v desktopových operačných systémoch Windows vo verzii 7 a novších verziách, Mac OS X a GNU/Linux a obvykle tiež v klientskych operačných systémoch s podielom zastúpenia na trhu v Slovenskej republike najmenej 5%; pri vyžadovaní zásuvných modulov a doplnkov webových prehliadačov alebo klientskych aplikácií sa poskytuje aj odôvodnenie ich vyžadovania, presný opis inštalácie, systémových požiadaviek a účelu ich použitia a návod na použitie, a to na mieste poskytovania príslušných elektronických služieb verejnej správy,“.

**11. PS 1, PS 6**

**„Súhlasíte so znením nového ustanovenia § 49 písm. d) vykonávacieho predpisu k štandardom pre ISVS ?“**

„Štandardom pre elektronické formuláre je

d) používanie formátovacích značiek jazyka HTML podľa W3C pre tučné písmo (<b></b>), kurzívu (<i></i>), odsek (<p>,</p>), nový riadok (<br>), podčiarknutie (<u>,</u>), nečíslovaný zoznam (<ul>,</ul>), číslovaný zoznam (<ol>,</ol>), položku zoznamu (<li>,</li>) a zarovnanie na stred (<center>) v hodnotách dátových prvkov, ak

1. je účelom prenos voľného textu neurčeného na automatizované spracovanie,
2. v týchto hodnotách dátových prvkov sú použité formátovacie značky,
3. prezentačné schémy elektronického formulára podľa prílohy č. 3 bod 2.6 zabezpečia transformáciu formátovacích značiek do príslušného formátovania vo výslednej prezentácií,
4. definícia dátovej štruktúry vo formáte XSD umožňuje použitie týchto značiek a
5. ide o vlastné dátové prvky alebo dátové prvky označené v centrálnom modeli údajov s možnosťou použitia formátovacích značiek.“.

**12. PS 1**

**„Súhlasíte so znením nových bodov 2.3.7 až 2.3.9 doplnených do prílohy č. 3 bodu 2.3 v súčasnosti platného znenia výnosu o štandardoch pre ISVS ?“**

„2.3.7. Dátová štruktúra elektronického formulára elektronického úradného dokumentu obsahuje najmenej údaje uvedené vo forme samostatných dátových prvkov, ktorými sú

a) názov orgánu riadenia, ktorý konanie či úkon uskutočnil,

b) identifikátor orgánu riadenia, ktorý konanie či úkon uskutočnil,

c) dátum vydania elektronického úradného dokumentu,

d) identifikačné údaje elektronického úradného dokumentu,

e) predmet konania,

f) identifikátory osôb zúčastnených na konaní.

Tento rozsah údajov sa vzťahuje aj na prípady podľa osobitného predpisu x).

2.3.8 Dátová štruktúra podľa bodu 2.3.7 zároveň spravidla obsahuje:

a) typ elektronického úradného dokumentu,

b) poštovú doručovaciu adresu.

**13. PS 1**

**„Súhlasíte so znením nového ustanovenia § 45 písm. d) vykonávacieho predpisu k štandardom pre ISVS ?“**

„Štandardom pre výmenu údajov medzi informačnými systémami verejnej správy je

d) použitie vlastných dátových prvkov podľa písmena a) spravidla tak, aby referenčné údaje určené pre automatizované spracovanie a tvoriace súčasť dátového obsahu boli v dátovej štruktúre uvedené ako samostatné dátové prvky pre automatizované spracovanie.".

**14. PS 1**

**„Súhlasíte so znením nového ustanovenia § 49 písm. d) vykonávacieho predpisu k štandardom pre ISVS ?“**

„Štandardom pre elektronické formuláre je

 d) použitie vlastných dátových prvkov podľa písmena a) spravidla tak, aby referenčné údaje určené pre automatizované spracovanie a tvoriace súčasť dátového obsahu boli v dátovej štruktúre uvedené ako samostatné dátové prvky pre automatizované spracovanie.".

**15. PS4**

**„Súhlasíte so znením doplneného ustanovenia § 57a písm. a) bodu 1 vykonávacieho predpisu k štandardom pre ISVS ?“**

**§ 57a**

„Štandardom pre prijímanie a čítanie podpísaných elektronických dokumentov je prijímanie a čítanie

a) priamo podpísaných elektronických dokumentov vo formáte

 1. textových súborov Portable Document Format podľa rozhodnutia Komisie EÚ[11b)](https://www.slov-lex.sk/pravne-predpisy/SK/ZZ/2014/55/20210623.html#poznamky.poznamka-11b) vo verzii A-1 (PDF/A-1), A-2 (PDF/A-2) a A-3 (PDF/A-3) najmä podľa technickej normy[11c)](https://www.slov-lex.sk/pravne-predpisy/SK/ZZ/2014/55/20210623.html#poznamky.poznamka-11c),“.

\_\_\_\_\_\_\_\_\_\_\_\_\_\_

Poznámka pod čiarou:

11c) ISO 19005-1, ISO 19005-2, ISO 19005-3

**16. PS4**

**„Súhlasíte so znením doplneného ustanovenia § 57a písm. b) bodu 1 v súčasnosti platného znenia výnosu o štandardoch pre ISVS ?“**

**§ 57a**

„Štandardom pre prijímanie a čítanie podpísaných elektronických dokumentov je prijímanie a čítanie

b) externe podpísaných elektronických dokumentov vo formáte

 1. textových súborov Portable Document Format vo verzii A-1 (PDF/A-1), A-2 (PDF/A-2) a A-3 (PDF/A-3) najmä podľa technickej normy[11c)](https://www.slov-lex.sk/pravne-predpisy/SK/ZZ/2014/55/20210623.html#poznamky.poznamka-11c),“.

\_\_\_\_\_\_\_\_\_\_\_\_\_\_\_\_

Poznámka pod čiarou:

11c) ISO 19005-1, ISO 19005-2, ISO 19005-3

**17. PS4**

**„Súhlasíte so znením nového ustanovenia § 57a písm. h) vykonávacieho predpisu k štandardom pre ISVS ?“**

**§ 57a**

„Štandardom pre prijímanie a čítanie podpísaných elektronických dokumentov je prijímanie a čítanie

h) podpísaných elektronických dokumentov podľa písmena a) a písmena b) prvého a druhého bodu, ak neobsahujú vnorené súbory.“.

**18. PS 4**

**„Súhlasíte so znením nového ustanovenia § 57b písm. e) vykonávacieho predpisu k štandardom pre ISVS ?“**

**§ 57b**

„Štandardom pre prijímanie a čítanie podpisových kontajnerov je prijímanie a čítanie

e) viacnásobne vnorených podpisových kontajnerov podľa písmena a), ak počet viacnásobných vnorení podpisových kontajnerov nepresiahne počet určený podľa § 57e.“.

**19. PS 4**

**„Súhlasíte so znením nových ustanovení v § 57c písm. e) až písm. g) a s tým súvisiacim doplnením v § 57c písm. a) vykonávacieho predpisu k štandardom pre ISVS ?“**

**§ 57c**

„Štandardom pre vytváranie podpisových kontajnerov a podpísaných elektronických dokumentov podpísaných elektronickým podpisom alebo elektronickou pečaťou je

a) pri úkonoch súvisiacich s poskytovaním elektronických služieb verejnej správy, povinným poskytovaním informácií podľa osobitných predpisov,3) alebo ak je podpísaním vykonaná autorizácia podľa osobitného predpisu,11f) používanie formátov podľa § 57a písm. a) bodu 1, písm. b) bodov 1, 3 a 4, písm. c), písm. e) a písm. h) a § 57b písm. a),

b) používanie iných formátov ako uvedených v písmene a), napríklad ostatných formátov podľa § 19 až 24, ak sa na tom všetky strany príslušnej komunikácie dohodnú, s vedomím možných škôd a nezrovnalostí v ďalšom konaní vyplývajúcich z takého postupu,

c) spravidla nevytváranie viacnásobne vnorených podpisových kontajnerov,

e) používanie paralelných podpisov v podpisovom kontajneri podľa § 57b písm. a) pri spoločnej autorizácii podľa osobitného predpisu xx),

f) vykonanie zaručenej konverzie pre formáty elektronických podpisov vyhotovených podľa pravidiel platných do 30. júna 2016 v iných formátoch než sú uvedené v § 57b písm. a) a § 57a písm. a), ak takýto podpis strana spoliehajúca sa na podpis akceptuje, pre vytváranie opakovanej autorizácie alebo spoločnej autorizácie podľa osobitného predpisu 11ca),

g) pri podpisovaní podľa osobitného predpisu xy) zahrnutie kvalifikovanej časovej pečiatky do autorizácie v podpise XML AdES v prvkoch AllDataObjectsTimeStamp alebo IndividualDataObjectsTimeStamp a v podpise CMS AdES v prvku contentTimestamp.“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poznámky pod čiarou pre odkaz xx) a xy):

xx) § 28 ods. 3 zákona č. 305/2013 Z.z. o e-Governmente

xy) § 23 ods. 1 písm. b) zákona č. 305/2013 Z.z. o e-Governmente

**20. PS 1**

 **„Súhlasíte s vypustením ustanovenia v § 57f ods. 3 v súčasnosti platného výnosu o štandardoch pre ISVS ?“**

 „(3) Základné číselníky sa v elektronických formulároch používajú spravidla so všetkými položkami, ktoré sú v období účinnosti príslušného elektronického formulára legislatívne uznateľné.“.

**21. PS 1**

**„Súhlasíte s vypustením textu „/Hodnoty: Podradené prvky sa vypĺňajú v súlade so základným číselníkom CL010131 Národnosť./“ v ustanovení v prílohe č. 2 pre dátový prvok D.1.1.12**  **v súčasnosti platného výnosu o štandardoch pre ISVS ?“**

**22. PS 6**

**„Súhlasíte so znením doplneného ustanovení bodov 1.4.4. a 4.7.3 v prílohe č. 3 v súčasnosti platného výnosu o štandardoch pre ISVS ?“**

„1.4.4 Prezentačná schéma je súhrnom pravidiel pre transformáciu dátového obsahu elektronického formulára do predpísanej prezentácie. Stanovuje spôsob vnímateľnej interpretácie dátovej štruktúry elektronického formulára, vrátane identifikačných údajov elektronického formulára podľa bodu 2.2.1 písmen a), b), f), g), ktoré sú prezentované používateľovi elektronického formulára.“.

„4.7.3 Používateľ elektronického formulára má v používateľskom rozhraní možnosť zobraziť si všetky identifikačné údaje elektronického formulára podľa bodu 2.2.1.“.

**23. PS 1, PS 4, PS 6**

**„Súhlasíte so znením nového ustanovenia v prílohe č. 3 v bode 2.3 v súčasnosti platného výnosu o štandardoch pre ISVS ?“**

 „2.3.10 Súčasťou dátovej štruktúry elektronického formulára je dátový prvok pre QR kód podľa technickej špecifikácie x) pre poskytnutie údajov o výške a spôsobe úhrady v prospech orgánu verejnej moci a o identifikačných údajoch subjektu, ktorý elektronický formulár vydal, ak je elektronický formulár určený na vytváranie elektronických úradných dokumentov určujúcich povinnosť úhrady. Dátový prvok sa v dátovom obsahu musí vyplniť, ak z elektronického úradného dokumentu vyplýva povinnosť úhrady v prospech orgánu verejnej moci.“.

\_\_\_\_\_\_\_\_\_\_\_\_\_\_\_

Poznámka pod čiarou:

x) ISO/ IEC 18004 QR Code bar code symbology specification

\_\_\_\_\_\_

Prechodné ustanovenie:

Pri uplatňovaní štandardov podľa prílohy č. 3 bodu 2.3.10 sa postupuje najneskôr od 1. januára 2021. Táto povinnosť sa vzťahuje aj na elektronické formuláre zverejnené do dátumu účinnosti tohto predpisu.

**24. PS 1, PS 4, PS 6**

**„Súhlasíte so znením nového ustanovenia v prílohe č. 3 v bode 2.3 v súčasnosti platného výnosu o štandardoch pre ISVS ?“**

„2.3.9 Ak elektronický formulár obsahuje prezentačnú schému podľa bodu 2.6.5 pre vyplnenie elektronického formulára na ústrednom portáli verejnej správy pre elektronickú službu spoplatnenú prostredníctvom číselníka poplatkovx), povinnou súčasťou elektronického formulára je mapovanie dátových prvkov elektronického formulára a ich hodnôt na dátové prvky a hodnoty príslušných položiek číselníka poplatkov. Mapovanie musí byť v jazyku XQuery podľa World Wide Web Consortium, najmenej vo verzii 3.1 a v elektronickom formulári sa uvádza spôsobom podľa dokumentácie, ktorá je zverejnená na ústrednom portáli verejnej správy po dohode s úradom podľa § 4 ods. 1 písm. c) zákona.".

-----------------------------------

Poznámka pod čiarou pre odkaz x znie:

„x) napríklad zákon č. 145/1995 Z. z. o správnych poplatkoch v znení neskorších právnych predpisov a zákon č. 71/1992 Zb. o súdnych poplatkoch a poplatku za výpis z registra trestov v znení neskorších právnych predpisov“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prechodné ustanovenie:

Pri uplatňovaní štandardov podľa prílohy č. 3 bodu 2.3.9 sa postupuje najneskôr od 1. januára 2021.

**25. PS 6**

**„Súhlasíte so znením doplneného ustanovenia v bode 3.1.1. prílohy č. 3 v súčasnosti platného znenia výnosu o štandardoch pre ISVS ?“**

„3.1.1. Publikovaný elektronický formulár má byť aktuálny. Každá oprava alebo úprava publikovaného elektronického formulára, vrátane doplnenia alebo úpravy jeho súčastí, sa vykonáva vznikom novej verzie tohto formulára bez zmeny pôvodnej verzie. Vytvorenie novej verzie elektronického formulára sa nevyžaduje v prípade, ak ide o doplnenie alebo úpravu súboru XQuery podľa bodu 2.3.7 pre mapovanie dátových prvkov elektronického formulára a ich hodnôt na príslušné hodnoty číselníka poplatkov.“.

**26. PS 6**

**„Súhlasíte so znením nového ustanovenia bodu 3.1.10 prílohy č. 3 vykonávacieho predpisu k štandardom pre ISVS ?“**

„3.1.10 V prípade doplnenia alebo úpravy súčastí elektronického formulára podľa bodu 3.1.1, modul elektronických formulárov eviduje úpravu ako minoritnú verziu elektronického formulára doplnením do čísla verzie formulára znaku bodka „.“ a poradového čísla.“.

**27. PS 1, PS 6**

**„Súhlasíte so znením nového ustanovenia písm. m) v prílohe č. 3 bode 7.2.1 vykonávacieho predpisu k štandardom pre ISVS ?“**

„7.2.1 Štruktúra adresárov a súborov kontajneru vo formáte ZIP archívu sa skladá

m) zo súboru dátovej štruktúry obsahujúcej príkladné vyplnené údaje v súlade s definíciou dátovej štruktúry pre testovanie funkčnosti elektronického formulára,“.

\_\_\_\_\_\_\_\_\_\_\_\_\_\_\_\_\_

Prechodné ustanovenie:

Pri uplatňovaní štandardov podľa prílohy č. 3 bodu 7.2.1 písm. m) sa postupuje najneskôr od 1. januára 2021. Pre elektronické formuláre zverejnené do 31.12.2020 sa postupuje podľa právneho predpisu účinného do dátumu účinnosti tohto predpisu.

**28. PS 6**

 **„Súhlasíte so znením nových a doplnených ustanovení v prílohe č. 3 vykonávacieho predpisu k štandardom pre ISVS**

**a) v bode 7.2.1 písm. n),**

**b) v bode 7.9.1.,**

**c) v bode 7.9.12 ?“**

„7.2.1 Štruktúra adresárov a súborov kontajneru vo formáte ZIP archívu sa skladá“

n) zo súboru v adresári Content/ pre mapovanie dátových prvkov elektronického formulára a ich hodnôt na dátové prvky a hodnoty príslušných položiek číselníka poplatkov.“.

 „7.9.1 Adresár „Content/“ je určený na ukladanie prezentačných a transformačných schém a ich dokumentácie vrátane použitých fontov, ak je to podľa bodu 2.6.8 potrebné. Do adresára Content/ sa ukladá aj mapovanie dátových prvkov elektronického formulára a ich hodnôt na dátové prvky a hodnoty príslušných položiek číselníka poplatkov.“.

„7.9.12 Pre identifikáciu súboru mapovania dátových prvkov elektronického formulára a ich hodnôt na dátové prvky a hodnoty príslušných položiek číselníka poplatkov sa používa atribút „media-type“ s hodnotou podľa technickej špecifikácie XQuery („application/xquery“) a zároveň sa v atribúte „media-destination“ uvádza hodnota „payment“.

**29. PS 6**

**„Súhlasíte so znením nového ustanovenia bodu 7.15 v prílohe č. 3 vykonávacieho predpisu k štandardom pre ISVS ?“**

„**7.15 Pravidlá pre súbor dátovej štruktúry obsahujúcej príkladné vyplnené údaje**

7.15.1 Súbor dátovej štruktúry obsahujúcej príkladné vyplnené údaje je dátová štruktúra s vyplnenými údajmi, pomocou ktorej je možné testovať funkčnosť a prezentačné schémy elektronického formulára, spravidla aj v prípade použitia variantného obsahu elektronického formulára (choice).

7.15.2 Súbor dátovej štruktúry obsahujúcej príkladné vyplnené údaje podľa bodu 7.2.1 písm. m) používa názov „dataN.xml“, pričom N je poradové číslo.“.

**30. PS 1, PS 6**

**„Súhlasíte so znením nového ustanovenia v prílohe č. 3 v bode 2.3 v súčasnosti platného výnosu o štandardoch pre ISVS ?“**

„2.3.11 V definícii dátovej štruktúry (XSD) sa v hodnote atribútu targetNamespace vyžaduje, aby dátová štruktúra údajov vyplnených podľa elektronického formulára obsahovala atribút pre deklaráciu menného priestoru v tvare referencovateľného identifikátora v tvare zverejnenom v centrálnom metainformačnom systéme a v tvare jednotného referencovateľného identifikátora v prípade elektronických formulárov sprístupnených v module elektronických formulárov od dátumu určeného podľa bodu 7.3.6.“.

**31. PS 1**

**„Súhlasíte so znením nového ustanovenia v prílohe č. 3 v bode 2.3 v súčasnosti platného výnosu o štandardoch pre ISVS ?“**

„2.3.12 V definícii dátovej štruktúry sa spravidla definujú obmedzenia pre dátové typy a tvar prípustných hodnôt v súlade s požiadavkami vyžadovanými pri vypĺňaní a spracúvaní dátovej štruktúry, s výnimkou kontrol voči zoznamom hodnôt, ktoré sa môžu meniť.“.

**32. PS 6**

**„Súhlasíte s upraveným znením ustanovení v prílohe č. 3 v bodoch 2.2.1 písm. d) a písm. e) v súčasnosti platného výnosu o štandardoch pre ISVS ?“**

„ 2.2.1 Identifikačné údaje elektronického formulára sú metaúdaje o elektronickom formulári a jeho použití. Identifikačné údaje elektronického formulára sú tvorené týmito položkami

d) referencovateľný identifikátor poskytovateľa elektronického formulára, ktorý elektronický formulár vytvoril alebo naposledy zmenil; v elektronických formulároch zverejnených do dátumu určeného v bode 7.3.6 sa môže používať celý názov poskytovateľa elektronického formulára, ktorý elektronický formulár vytvoril alebo naposledy zmenil,

e) referencovateľný identifikátor gestora elektronickej služby, ktorému príslušná agenda v rámci úseku verejnej správy patrí, pričom ak existuje pre jednu agendu viac gestorov, uvádza sa gestor, ktorý prvý vytvoril príslušný elektronický formulár; v elektronických formulároch zverejnených do dátumu určeného v bode 7.3.6 sa môže používať celý názov gestora elektronickej služby, ktorému príslušná agenda v rámci úseku verejnej správy patrí alebo gestor agendy, ktorý prvý vytvoril príslušný elektronický formulár,“.

**33. PS 4, PS 6**

**„Súhlasíte so znením nového ustanovenia písm. g) v prílohe č. 3 bode 7.9.6 vykonávacieho predpisu k štandardom pre ISVS ?“**

„7.9.6 Atribút „media-destination“ súboru prezentačnej schémy môže byť jeden z týchto typov

g) „mobile“ pre prezentáciu pre zobrazenie v mobilných aplikáciách podľa bodu 2.6.13.“.

**34. PS 4 , PS 6**

**„Súhlasíte so znením doplneného ustanovenia v prílohe č. 3 bode 3.1.1 vykonávacieho predpisu k štandardom pre ISVS ?“**

„3.1.1 Publikovaný elektronický formulár má byť aktuálny. Každá oprava alebo úprava publikovaného elektronického formulára, vrátane doplnenia alebo úpravy jeho súčastí, sa vykonáva vznikom novej verzie tohto formulára bez zmeny pôvodnej verzie. Vytvorenie novej verzie elektronického formulára sa nevyžaduje v prípade, ak ide o doplnenie prezentačnej schémy podľa bodu 2.6.13 pre mobilné zariadenia.“.

**35. PS 6**

 **„Súhlasíte so znením doplneného ustanovenia v prílohe č. 3 bode 2.6.11 vykonávacieho predpisu k štandardom pre ISVS ?“**

„2.6.11 K elektronickému formuláru sa spravidla poskytuje aj prezentácia na čítanie bez možnosti úprav dátových polí, a to vo formáte HTML alebo XHTML, pričom doplnkovo môžu byť poskytnuté ďalšie takéto prezentácie v iných formátoch. V príslušnej prezentačnej schéme sa pre transformáciu dátových prvkov do prezentácie vo formáte HTML alebo XHTML používa jazyk XSL Transformations 1.0 (XSLT). Požiadavky podľa tohto bodu a bodu 2.6.7 je možné splniť aj jednou spoločnou prezentačnou schémou a prezentáciou. V prezentačnej schéme sa spravidla zabezpečuje, aby sa v prezentácii vo formáte HTML alebo XHTML formátovanie obsahu a jeho usporiadanie prispôsobilo veľkosti obrazovky používateľa pri zachovaní logickej štruktúry obsahu, pričom ak to nie je možné zabezpečiť, poskytuje sa samostatná prezentačná schéma podľa bodu 2.6.13.“.

**36. PS 6**

**„Súhlasíte so znením nového ustanovenia bodu 2.6.13 v prílohe č. 3 vykonávacieho predpisu k štandardom pre ISVS ?“**

„2.6.13 Prezentáciou elektronického formulára pre zobrazenie v mobilných aplikáciách na čítanie bez možnosti úprav dátových polí je formát HTML podľa World Wide Web Consortium (W3C) alebo XHTML podľa World Wide Web Consortium (W3C), pričom môžu existovať aj ďalšie prezentácie pre zobrazenie v mobilných aplikáciách v iných formátoch. V prezentačnej schéme sa pre transformáciu dátových prvkov do prezentácie vo formáte HTML alebo XHTML používa transformačný jazyk XSL Transformations 1.0 (XSLT). V prezentačnej schéme sa zabezpečuje, aby sa v prezentácii formátovanie obsahu a jeho usporiadanie prispôsobilo veľkosti obrazovky používateľa pri zachovaní logickej štruktúry obsahu. Požiadavky podľa tohto bodu a bodov 2.6.7 a 2.6.11 je možné splniť aj jednou spoločnou prezentačnou schémou a prezentáciou. Ak v elektronickom formulári nie je prezentačná schéma podľa tohto bodu, pre prezentáciu v mobilných aplikáciách sa používa prezentačná schéma podľa bodu 2.6.11.“.

**37. PS 6**

 **„Súhlasíte so znením upraveného ustanovenia v prílohe č. 3 v bode 4.2.9 v súčasnosti platného výnosu o štandardoch pre ISVS ?“**

 „4.2.9 Textové informácie v cudzom jazyku je možné poskytnúť ako súčasť existujúcej prezentačnej schémy alebo osobitnou prezentačnou schémou. Pre každý jazyk sa spravidla vytvára nový elektronický formulár.“.

**38. PS 4**

 **„Súhlasíte so znením opraveného ustanovenia v prílohe č. 5 v bode 6 v súčasnosti platného výnosu o štandardoch pre ISVS ?“**

„6. ukončenia riadkov v súbore sa označujú znakom U+000A (LF) alebo dvojicou znakov U+000D a U+000A (CR LF); iné označenia sa nepoužívajú,“.

**39. PS 1, PS 4, PS 6**

 **„Súhlasíte so znením doplneného ustanovenia v prílohe č. 11 bode D.4.1 v atribúte „Identifier“ vykonávacieho predpisu k štandardom pre ISVS ?“**

„[Pravidlá použitia: Ak nejde o elektronický formulár, tento atribút sa nemusí použiť, ale je možné jeho využitie na interné potreby informačných systémov verejnej správy. Ak tento atribút obsahuje identifikátor elektronického formulára a zároveň je použitý element D.4.4, údaje sa pri prezentácii spracúvajú ako údaje, ktoré nie sú vyplnené podľa elektronického formulára.]“

**40. PS 1, PS 4, PS 6**

 **„Súhlasíte so znením opraveného ustanovenia v prílohe č. 11 bode D.4.2.1 a bode D.4.3.1 vykonávacieho predpisu k štandardom pre ISVS ?“**

„Pre formuláre sprístupnené v module elektronických formulárov do dátumu určeného podľa prílohy č. 3 bodu 7.3.6 sa používa hodnota podľa dokumentácie zverejnenej v centrálnom metainformačnom systéme.“.

**41. PS 1**

 **„Súhlasíte s vypustením vety „Začína sa veľkým písmenom.“ v prílohe č. 13 v položke D.5.9.2 v časti „Formát reprezentácie“ súčasnosti platného výnosu o štandardoch pre ISVS ?“**

**42. PS 1**

 **„Súhlasíte s vypustením položky** **D.5.9.11 „Legislatívna uznateľnosť“ v prílohe č. 13 v súčasnosti platného výnosu o štandardoch pre ISVS ?“**

**43. PS 1**

 **„Súhlasíte s nahradením textu „„(1...N)“ v prvom stĺpci položky D.5.9.5 prílohy č. 13 textom „(0...N)“ v súčasnosti platného výnosu o štandardoch pre ISVS ?“**

**44. PS 1**

**„Súhlasíte so znením doplneného ustanovenia v prílohe č. 13 v položke D. 5.8 v** **stĺpci „Spresňujúce informácie a podmienky“ v súčasne platnom výnose o štandardoch pre ISVS ?“.**

„D.5.8 Ľubovoľné doplňujúce informácie k položke. „[Formát reprezentácie: Dátový typ „Lokalizovaný dátový prvok s históriou“ vo formáte textového reťazca.]“ [Pravidlá použitia: Obsahuje buď doplňujúce informácie o položke, alebo všeobecný popis položky, pričom neopakuje obsah atribútov. Zahŕňa, Tiež zahŕňa a Vylučuje, ak existujú.] [Poznámky: Používa sa napríklad na zapísanie dôvodu zaradenia odporúčanej položky.]“.

**45. PS 1**

**„Súhlasíte s úpravou textu „(0...N)“ na text „(0...1)“ v prvom stĺpci v položke D.5.8 v prílohe č. 13 v súčasnosti platného výnosu o štandardoch pre ISVS a vypustením textu „[Pravidlá použitia: Môže byť použitý viackrát.]“ v treťom stĺpci tejto položky ?“**

**46. PS 1**

 **„Súhlasíte so znením nového ustanovenia § 45a vykonávacieho predpisu k štandardom pre ISVS ?“**

„**§ 45a Centrálny repozitár zdrojových kódov**

(1) Štandardom pre zverejňovanie zdrojového kódu podľa § 15 ods. 2 písm. d) zákona je jeho zverejnenie v centrálnom repozitári zdrojových kódov. Zdrojový kód sa zverejňuje automatizovane dostupným spôsobom s evidenciou jeho verzie.

(2) Centrálny repozitár zdrojových kódov (ďalej len „repozitár“) sa zriaďuje na portáli data.gov.sk. V repozitári sa uvádzajú údaje o zdrojovom kóde minimálne v rozsahu:

a) orgán riadenia, ktorý je držiteľom zdrojového kódu,

b) označenie zdrojového kódu,

c) označenie licencie, ktorá sa viaže na zdrojový kód,

d) uvedenie použitého programovacieho jazyka,

d) označenie režimu zverejnenia zdrojového kódu,

e) rozhodnutie o výnimke spolu s odôvodnením, v prípade, že o výnimke bolo rozhodnuté,

f) dokumentácia zdrojového kódu,

g) príručky a návody pre použitie programu, ktorého zdrojový kód sa zverejňuje,

h) účely použitia programu a zdrojového kódu.

(3) V repozitári sa zverejňuje tá časť zdrojového kódu, na ktorú má orgán riadenia otvorenú licenciu x). Okrem zdrojového kódu sa v repozitári zverejňuje prostredníctvom dokumentácie aj návod na skompilovanie a spustenie programu.

(4) Pri zverejnení zdrojového kódu sa označí režim jeho zverejnenia a to v rozsahu, v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu informačného systému verejnej správy a v jednom z týchto dvoch režimov

a) verejné – zdrojový kód je dostupný pre verejnosť bez obmedzenia,

b) s obmedzenou dostupnosťou pre orgány riadenia - zdrojový kód je dostupný iba pre orgány riadenia.

(5) Štandardom pre zverejňovanie zdrojového kódu v repozitári je jeho zverejnenie v režime podľa ods. 4 písm. a), ak orgán riadenia nerozhodne inak.

(6) Zdrojový kód vytvorený v rámci projektov podporených z verejných zdrojov sa vždy zverejňuje ako verejný; v odôvodnených prípadoch v režime podľa ods. 4 písm. b).

(7) Rozhodnutie o zverejnení zdrojového kódu v inom režime ako podľa ods. 4 písm. a) spolu s jeho odôvodnením orgán riadenia zverejní v repozitári.“.

 \_\_\_\_\_\_\_\_\_\_\_\_

Poznámka pod čiarou:

x) podľa § 15 ods. 2 písm. d) bod 1 zákona o ITVS

**39. PS 3**

**„Súhlasíte s vypustením prílohy č. 1 a prílohy č. 10 a s tým súvisiacim doplnením niektorých ustanovení aktuálneho znenia výnosu o štandardoch pre ISVS podľa priložených dokumentov ?“** – konkrétne návrhy sú priložené v maile.